Komisijos sprendimas
1995 m. balandžio 6 d.
dėl 71 pasiūlytos priemonės, kuriomis pretenduojama į Bendrijos finansavimą remiantis Tarybos sprendimu 94/445/EB dėl administracinių telematinių statistikos tinklų, teikiančių duomenis apie prekybą prekėmis tarp valstybių narių (Edikomas), įvertinimo
(95/126/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. liepos 11 d. Tarybos sprendimą 94/445/EB dėl administracinių telematinių statistikos tinklų, teikiančių duomenis apie prekybą prekėmis tarp valstybių narių (Edikomas) [1], ypač į jo 6 straipsnį,
kadangi pasiūlymai įeina į kasmetinio darbo programą, parengtą siekiant įgyvendinti priemones, numatytas Sprendimo 94/445/EB 1 straipsnyje;
kadangi Europos Bendrijų statistikos programų komitetas, įkurtas Tarybos pasiūlymu 89/382/EEB (Euratomas) [2], pareiškė pritarimą dėl šios kasmetinio darbo programos parengimo, įvertinimo ir patvirtinimo;
kadangi Prekybos prekėmis tarp valstybių narių statistikos komitetas, įkurtas Tarybos reglamentu (EEB) Nr. 3330/91 [3], pareiškė pritarimą;
kadangi tam, kad Komisija galėtų centralizuoti priemones, Prekybos prekėmis tarp valstybių narių statistikos komitetas leido atnaujinti 15 sutarčių, sudarytų Informacinių paslaugų pagrindų sutarties 200 Nr. DI/496 pranešime CCAM 365/93 nustatyta tvarka;
kadangi tam, kad minėtos priemonės būtų centralizuotos, Prekybos prekėmis tarp valstybių narių statistikos komitetas leido pirmiau minėto Sprendimo 94/445/EB 7 straipsnyje nustatyta tvarka paskelbti 26 konkursus ir pateikti paraiškas dėl priemonių, kurių bendra vertė mažesnė nei 200000 ekiu;
kadangi tam, kad priemonės valstybėse narėse būtų decentralizuotos, Prekybos prekėmis tarp valstybių narių statistikos komitetas leido sudaryti 30 sutarčių dėl pasiūlymų pagal atskiro susitarimo, taikomo pasiūlymams dėl pagalbos nacionalinių statistikos institucijų naudai, tvarką;
kadangi Komisija turi priimti sprendimą dėl pritarimo pasiūlymams, kuriais pretenduojama į Bendrijos finansavimą,
PRIĖMĖ ŠĮ SPRENDIMĄ:
1 straipsnis
71 pasiūlymas, išvardytas I priede, gali gauti Bendrijos finansinę paramą, ne didesnę už priede nurodytą sumą.
2 straipsnis
Šis sprendimas skirtas valstybėms narėms.
Priimta Briuselyje, 1995 m. balandžio 6 d.